José Relvas

José Maria de Mascarenhas Relvas de Campos (Golegã, 1858ko martxoaren 5a – Alpiarça, 1929ko urriaren 31) portugaldar politikaria izan zen. Portugalgo lehen ministroa izan zen 1919ko urtarriletik martxora.

Coimbrako Unibertsitatean amaitu ez zituen Zuzenbide ikasketak hasi zituen eta 1880. urtean Letretako Goi Mailako ikasketak amaitu zituen. Familiaren nekazaritza-jabetzaren kudeaketan aritu zen.

Gaztetatik errepublikarra izan zen eta Alderdi Errepublikarrean afiliatu zen. 1910eko urriaren 5ean, Lisboako Udal Ganberak errepublika aldarrikatu zuela iragarri zuen, eta Finantza ministro izendatu zuten behin-behineko gobernuan.

Ondoren, Portugalen enbaxadore izan zen Espainian, eta 1913tik 1915era senatari. Politikatik urrun egon ondoren, 1919ko urtarrilaren 27an lehen ministro izendatu zuten. Urte bereko martxoaren 30ra arte aritu zen karguan.

Kategoria:Portugalgo Lehen Ministroak